text: To unge mænd sigtes for røveri
  17 januar 2013 kl. 13.22
  To mænd på 16 og 18 år er i dag blevet varetægtsfængslet i fire uger ved retten i Esbjerg. De har begge tilstået at have deltaget i et væbnet røveri hos Q8 i Bramming.
  Foruden røveriet mod Q8 i Bramming fredag den 4. januar sigtes de for et røveri mod en taxachauffør på Egekrattet i Esbjerg dagen efter. Det røveri nægter de to anholdte at have deltaget i.
  Mandag offentliggjorde politiet fotos af de tre mænd, som begik røveriet i Bramming. Og fordi den sidste røver mangler, fulgte dommeren anklagerens ønske om at få dørene lukket.
  De tre røvere blev alle beskrevet som mellem 15 og 20 år - og af udenlandsk herkomst. På grund af de lukkede døre ønsker politiet ikke at oplyse, hvilken nationalitet de to anholdte - og nu fængslede - mænd er. Kun, at de er af udenlandsk herkomst.
  